રાજકોટ શહેરના બહુમાળી ભવનમાં સરકારી શ્રમ અધિકારી તથા બાળમજૂર નિયમન અને પ્રતિબંધ અધિનિયમ ૧૯૮૬ હેઠળ નિરીક્ષક રાજકોટ જિલ્લા સેવા સદન ૩ ખાતે ફરજ બજાવતા સુરભીબેન એ ભપલ નામના મહિલા અધિકારીને ફરિયાદ મળી હતી કે રામનાથપરા જૂની જેલ સામે નવયુગપરામાં એક શખ્સ દ્વારા એક રહેણાંક મકાન ભાડે રાખી તેમાં બાળકો પાસે મજૂરીકામ કરાવવામાં આવી રહ્યું છે આ ફરિયાદ આધારે સ્ટાફે એ ડિવિઝન પોલીસને સાથે રાખીને નવયુગપરા શેરી નંબર ૨માં દરોડો પાડ્યો હતો જેમાં બહારથી રહેણાંક જેવા દેખાતા મકાનમાં અંદર જઈને જોતા ૩૫ જેટલા લોકો દાગીના બનાવવાનું મજૂરીકામ કરતા નજરે પડ્યા હતા જે તમામની ઉમર ચકાસણી કરતા ૩૫ પૈકી ૮ બાળકો ઓછી ઉંમરના હોવાનું જાણવા મળ્યું હતું જેમાં ૫ બાળકો ૧૪ વર્ષથી નીચેના અને ૩ બાળકો ૧૫ વર્ષથી નીચેના કે તેના સમકક્ષ હોવાનું જાણવા મળ્યું હતું ૮ બાળમજૂરો પૈકી ૨ બાળકો યુપીના અને ૬ બાળકો બંગાળના હોવાનું જાણવા મળતા તમામને મુક્ત કરાવ્યા હતા આ મકાન ભાડે રાખીને મજૂરીકામ કરાવતા મૂળ બંગાળના અને છેલ્લા ૮ વર્ષથી રાજકોટમાં જ રહી નાગરિકતા મેળવી લાઇસન્સ સહિતના દસ્તાવેજો કઢાવી લીધા હતા તેવા અબ્દુલા મંડળ શેખ સામે એ ડિવિઝન પોલીસ સ્ટેશનમાં બાળમજૂરી કરાવવા અંગે ફરિયાદ નોંધાવતા ધરપકડ કરી હતી આ શખ્સ બાળકોને ઓછું વેતન આપી વધુ કલાક કામ કરાવતો હોવાનું જાણવા મળ્યું છે આ અંગે વધુ તપાસ આર એલ વાઘેલા ચલાવી રહ્યા છે.